Decapitated
<s>Decapitated je poljski death metal sastav osnovan 1996. u Krosnom.</s><s>Smatraju se jednim od najcjenjenijih europskih tehničkih death metal sastava, te vodećim inovatorima u žanru modernog death metala.</s>

<s>Godine 2007., članovi sastava su doživjeli tešku prometnu nesreću, u kojoj je poginuo bubnjar Witold "Vitek" Kiełtyka, a pjevač Adrian "Covan" Kowanek je završio u komi.</s><s>Dvije godine kasnije Vitekov brat Vogg ponovno oformljuje grupu sa novom postavom, te objavljuju album Carnival is Forever 2011. i Blood Mantra 2014. godine</s>

<s>O grupi</s>

<s>Grupu su osnovali braća Kiełtyka, tada 15-godišnji gitarist Wacław "Vogg" i 12-godišnji bubnjar Witold "Vitek" zajedno sa pjevačem Wojciechom "Sauronom" Wąsowiczem.</s><s>Kasnije im se pridružuje basist Marcin "Martin" Rygiel te 1997. i 1998. objavljuju demo snimke Cemeterial Gardens i The Eye of Horus koje im omogućuju potpis sa izdavačkom kućom Earache Records.</s><s>Godine 2000. objavljuju svoj prvi studijski album Winds of Creation, kojeg je producirao Piotr Wiwczarek iz Vadera.</s><s>Album je dobio mnoge pozitivne kritike, kao i njihov idući Nihility iz 2002. kojeg su sami producirali.</s><s>Nakon toga, nastupaju na poljskom izdanju Ozzfesta, te kreću na turneju po Sjevernoj Americi i Europi.</s><s>Treći studijski album The Negation objavljen 2004. bio je ujedno i njihov posljednji sa pjevačem Sauronom, koji je zbog zdravstvenih razloga napustio sastav.</s><s>Za njegovu zamjenu odabran je Adrian "Covan" Kowanek, bivši pjevač Atrophia Red Suna, te četvrti studijski album Organic Hallucinosis objavljuju 2006. godine i kreću na turneju sa američkim sastavima Suffocation, Six Feet Under, Fear Factory i drugima.</s>

<s>Dana 28. listopada 2007., članovi su blizu granice između Rusije i Bjelorusije doživjeli prometnu nesreću, u kojoj su teško ozljeđeni Vitek i Covan.</s><s>Covan je pao u komu, a Vitek je od posljedica nesreće preminuo 2. studenog 2007., u dobi od 23 godine.</s><s>Nakon dvogodišnje stanke, Vitekov brat Vogg je odlučio ponovo oformiti sastav, sa novim bubnjarom i novim pjevačem, budući da je Covanov oporavak sporo tekao.</s><s>Tako novi članovi postaju austrijski bubnjar Kerim "Krimh" Lechner, pjevač Rafał Piotrowski i basist Filip "Heinrich" Hałucha.</s><s>Nakon turneje po Europi, Sjevernoj Americi i Australiji, u srpnju su objavili prvi album s novom postavom, nazvan Carnival Is Forever.</s><s>Album je producirao Vogg zajedno sa švedskim producentom Daniel Bergstrand, poznatom po radu sa grupama Behemoth i Meshuggah.</s><s>Godine 2014., novi bubnjar postaje Michał Łysejko "Młody", te objavljuju svoj šesti studijski album Blood Mantra te snimaju spot za pjesmu "Instinct".</s>

<s>Stil i ostavština</s>

<s>Sastav je postao poznat po svojim tekstovima te izuzetnom tehničkom umijeću, unatoč veoma mladoj dobi njegovih članova.</s><s>Karakteristike njihovih albuma Nihility i The Negation opisane su kao "moćno blastbeat bubnjanje, disonantni ali pamtljivi gitarski riffovi i inventivne gitarske solaže", sa vrlo visokom kvalitetom produkcije dok je Sauron opisan kao "najsposobniji pjevač na sceni".</s><s>Na albumu Organic Hallucionsis sastav se fokusirao na netradicionalne osobine death metala, sa kompleksnijim tekstovima, više "groovea", te raznovrsnijim Covanovim vokalom.</s>

<s>Decapitatedova izdanja smatraju se jednim od najznačajnijih death metal albuma 21. stoljeća, a Winds of Creation "odgovornim za ponovno pokretanje stagnirajuće death metal scene".</s><s>Thomas Hakke, bubnjar švedskog sastava Meshuggah je povodom Vitekove smrti izjavio: "Metal zajednica je izgubila jednog od najtalentiranijih i najvještijih bubnjara našeg doba.</s><s>Vitek je bio pravi talent i bubnjarski genije.</s>

<s>Članovi</s>

<s>Trenutačna postava
 Wacław "Vogg" Kiełtyka – gitara (1996.-)
 Rafał Piotrowski  – vokal (2009.-)
 Paweł Pasek - bas gitara (2012.-)
 Michał Łysejko "Młody" - bubnjevi (2014.-)</s>

<s>Bivši članovi
 Witold "Vitek" Kiełtyka (preminuo) – bubnjevi (1996.–2007.)
 Marcin "Martin" Rygiel – bas gitara (1996.–2007.)
 Wojciech "Sauron" Wąsowicz – vokal (1996.–2005.)
 Adrian "Covan" Kowanek – vokal (2005.–2007.)
 Filip "Heinrich" Hałucha – bas gitara (2009.-2011.)
 Kerim "Krimh" Lechner – bubnjevi (2009.-2012.)</s>

<s>Diskografija
Studijski albumi
Winds of Creation (2000.)
Nihility (2002.)
The Negation (2004.)
Organic Hallucinosis (2006.)
Carnival Is Forever (2011.)
Blood Mantra (2014.)
Anticult (2017.)
Cancer Culture (2022.)</s>

<s>Izvori</s>

<s>Vanjske poveznice
Službena stranica</s>

<s>Poljski muzičari
Heavy metal grupe
Death metal grupe</s>

